31998R2459
L 307/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕОВС, ЕВРАТОМ) № 2459/98 НА СЪВЕТА
от 12 ноември 1998 година
за изменение на Регламент (ЕИО, Евратом, ЕОВС) № 260/68 относно определяне на условията и процедурата за прилагане на данъка в полза на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности,
като взе предвид Протокола за привилегиите и имунитетите на Европейските общности, и по-специално член 13 от него,
като взе предвид предложението на Комисията,
като има предвид, че предвид Регламент (ЕО, ЕОВС, Евратом) № 2458/98 на Комисията от 12 ноември 1998 г. за изменение на Регламент (ЕИО, ЕОВС, Евратом) № 259/68 относно определяне на Правилника за длъжностните лица и Условията за работа на други служители на Европейските общности и другите регламенти, които са приложими към тях във връзка с определянето на възнаграждения, пенсии и други финансови права в евро (1), Регламент (ЕИО, Евратом, ЕОВС) № 260/68 на Съвета (2) следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕОВС, ЕИО, Евратом) № 260/68, терминът „белгийски франка“ се заменя с термина „евро“ и сумите, изразени в белгийски франка, се заменят с тяхната равностойност в единици евро при обменен курс, определен от Съвета.
Прилагат се правилата за закръглянето на сумите, определени в Регламент (ЕО) № 1103/97 на Съвета от 17 юни 1997 г. относно определени разпоредби, отнасящи се до въвеждане на еврото (3).
Член 2
Член 8 от Регламент (ЕИО, Евратом, ЕОВС) № 260/68 се заменя със следното:
„Член 8
Данъкът се събира чрез удържане при източника. Сумата се закръгля до една стотна от евро.“
Член 3
На 1 януари 1999 г. съгласно настоящия регламент Комисията извършва превръщането в евро на сумите в белгийски франка в Регламент (ЕИО, Евратом, ЕОВС) № 260/68 на Съвета; тези стойности се публикуват в Официален вестник на Европейските общности през януари 1999 г.
Член 4
Настоящият регламент влиза в сила в деня на публикуването му в Официален вестник на Европейските общности.
Прилага се от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 ноември 1998 година.